die ark en neem jou gesin saam. Van almal op die aarde het jy die naaste aan my geleef. Binne 7 dae stuur Ek reën. - PDF Free Download
Download "die ark en neem jou gesin saam. Van almal op die aarde het jy die naaste aan my geleef. Binne 7 dae stuur Ek reën."
1 Ontmoeting 4 God is lief vir Noag Kinders hoor in die storie van Noag dat God regverdig is. Hy sien mense raak wat aan Hom gehoorsaam is en Hy maak n duidelike plan om sy kinders te red. Teks: Genesis 6 en 7 Hulpmiddels: Hierdie verhaal kan met prente op n viltbord vertel word of met magnete wat teen enige metaal agtergrond geplaas word. Prente van Noag en sy gesin is in lynsketse en ook in kleur aan die einde van hierdie ontmoeting. Welkom Wanneer die kinders aankom, fluister in elke kind se oor die naam van n dier. Wanneer almal daar is, verduidelik dat elkeen die geluid moet maak van die dier wat in sy oor gefluister is. Nou moet hulle die ander met dieselfde geluid soek sodat die dierefamilies bymekaar kan kom. Gee aan elkeen n prentjie van n dier. Hulle kry nou 2 minute om hul dieremaatjie te soek (die een met dieselfde prentjie). Moenie die prentjie verloor nie en sit langs jou dieremaatjie. Sing die welkom -liedjie soos by die vorige ontmoetings. Wyding Temalied en stilword-ritueel soos by die vorige ontmoetings. Woord NOAG SE STORIE: Genesis 6:5-22 Die Here het gesien dat die mens sleg was. (Plaas die prent van die aardbol met die kruis deur op die bord.) Alles waaraan die mens gedink het of beplan het, was deurtrek van boosheid. Toe het die Here spyt gekry dat Hy die mens gemaak het. Sy hart was seer. Op n dag het Hy toe gesê: Ek gaan alles op aarde verwoes, die mense wat ek gemaak het, asook die diere, al die wilde diere, alles wat kruip en alles wat in die hemel rondvlieg. (Haal die prent van die bord af.) Ek is bitter jammer dat Ek ooit mense en diere gemaak het. Een mens het egter alles vrygespring. Dit was Noag. Die Here was lief vir hom. (Prent van Noag.) Van Noag kan n mens net mooi dinge sê. Hy was n goeie man. Hy het die regte dinge gedoen en naby aan die Here geleef. Noag het 3 seuns gehad: Sem, Gam en Jafet. (Sit Noag se seuns op die bord.) In die oë van God was die aarde vol boosheid. Orals was daar korrupsie en wetteloosheid. (Sit weer die prentjie van die aardbol teen die bord.) God het geweet wat op die aarde aangaan. Hy het gesien hoe mens en dier dag vir dag net slegter word. God het Noag eenkant toe geroep (Skuif Noag apart) en vir hom gesê: Ek het besluit om alles en almal op hierdie aarde te verwoes. Kyk net hoe besoedel hulle die aarde met hul geweld en wetteloosheid. Ek is op die punt om die hele aarde te vernietig. Bou nou vir jou n boot van goferhout. Maak aan die binnekant sommer n klomp kamers. Sorg dat jy alles waterdig maak. Smeer dit binne en buite goed met pik. (Sit die prentjie van die ark op.) So moet jy dit bou: die lengte van die ark moet 135m wees, sy breedte 22,5m en sy hoogte 13,5m. Maak ook vir die ark n spitsdak. Sit n deur aan die kant van die ark in en verdeel die ark in n onderste, middelste en boonste ver-dieping. Ek gaan n groot vloed oor die aarde loslaat. Die water gaan alles vernietig. Alle mense en diere, ja, alles wat lewe sal doodgaan. Niemand sal hierdie ramp oorleef nie, maar met jou sal ek n ooreenkoms maak. As die water kom, moet jy en jou familie in die ark ingaan. Maar julle moet n klomp diere saamneem. Van alles wat leef, moet julle twee-twee die ark invat - n mannetjie en n wyfie. Van al die rein diere en van al die voëls, moet jy 7 pare vat. (Die rein diere was diere wat mense geëet het en gebruik het vir offers. Dis waarom Noag meer van hulle moes saamvat.) Hulle moet saam met jou in die ark bly. Jy moet ook vir genoeg kos sorg. Jy moet genoeg saamvat en in die ark wegpak sodat julle en die diere kos sal hê om te eet. Noag het dit toe gedoen, net soos God vir hom gesê het. (Laat die kinders die diere bring en self twee van n soort op die bord plak. Roep die diere uit op hul name.) (Julle kan enige prente van diere uit tydskrifte gebruik, sorg net vir 2 van elk.) Toe alles klaar was, het die Here vir Noag gesê: Gaan in die ark en neem jou gesin saam. Van almal op die aarde het jy die naaste aan my geleef. Binne 7 dae stuur Ek reën. Kinders kry tyd om oor die verhaal te dink: 1. Ek wonder hoe het Noag-hulle dit reggekry om die enigste gesin te wees wat reg doen in God se oë. 2. Ek wonder of dit vir Noag maklik was om presies te doen wat God gevra het. 3. Ek wonder wat vir jou die belangrikste deel van die verhaal is.
2 Werskaf Deel die ark uitdeelstukke uit. Dit word ingekleur, uitgeknip en gevou as n mooi herinnering aan vandag se verhaal. Hierdie is nog n idee vir om huis toe te vat. Bou n boks-ark deur kartonbokse aanmekaar te plak. Laat die kinders die diertjies wat hulle aan die begin van die byeenkoms gekry het, inkleur en op die ark kom plak. Maak ekstra kopieë van Noag, sy gesin en die ark en stel dit beskikbaar vir die kinders om met hul eie diertjies weer die verhaal vir mekaar te vertel. Sluit af met die seënbede. Voorbeelde van arke wat met bokse gebou is.
3 Ark-aktiwiteit vir werskaf: Kopieer die ark en reënboog/wolke op karton. Laat die kinders dit inkleur en uitknip. Vou albei prente op die stippellyne sodat hulle op hul eie kan staan. Die kinders kan self die storie vertel: Begin met Noag aan die voorkant. Draai die ark om wanneer jy vertel van die diere in die ark. Sit die reënboog/wolke prent bo-oor die ark met die donderwolke voor as jy vertel van die baie reën. Draai die prent om sodat die reënboog aan die voorkant is as jy by die volgende ontmoeting vertel van die reënboog.
5 Noag se skoondogters Noag se vrou Noag se seuns: Sem, Gam en Jafet Noag
Ontmoeting 39. Welkom. Wyding. Woord. een het nie en laat almal in n ry staan. Plaas n leier voor in die ry.)
Ontmoeting 39 Daar is net een ware God en niks anders mag vir ons belangriker wees as Hy nie. Teks: 1 Kon 18:16-46 Hulpmiddels: 24 kerse 2 houers om kerse regop in te laat staan Vuurhoutjies n Prys soos
7. Van Noag tot die toring van Babel
7. Van Noag tot die toring van Babel Génesis 8: 20 tot Génesis 11: 9 Die sonde Die sondvloed het nie die mens se sonde weggeneem nie. Die mens dwaal weer van God af weg. Dit geld ook vir Noag se nageslag.